ર૩ સપ્ટેમ્બરના રોજ તે નોકરી પરથી કહ્યા વગર જતો રહ્યો હતો, જેથી તેના મકાનમાં તપાસ કરતાં તે મળી આવ્યો ન હતો. તેની સાથે કામ કરતા કારીગરો પણ કામ છોડી જતા રહ્યા હતા, પરંતુ તેઓએ સોનું જમા કરાવી દીધું હતું. જ્વેલર્સના એચ.આર. દ્વારા શાહીનુરને ફોન કરાતાં પોતે વતન ગયો છે અને સોનું તેની પાસે છે. હું કહું ત્યાં આવીને લઈ જજો તેમ કહી તેણે ફોન બંધ કરી દીધો હતો. આ અંગે જ્વેલર્સના વહીવટી અધિકારીએ ફરિયાદ આપતાં વસ્ત્રાપુર પોલીસે ગુનો નોંધી કારીગરની શોધખોળ શરૂ કરી છે.